कलशयात्रा में गूंजे जीण माता के जयकारे
जयपुर। आदिशक्तिजीण मां मानव संघ सेवा समिति की ओर से डेरू महोत्सव के तहत शनिवार को भव्य कलशयात्रा निकाली गई। कलशयात्रा पीतल फैक्ट्री के राधा-दामोदर मंदिर से खंडेलवाल कॉलेज तक निकाली गई। इसमें 1008 महिलाएं एक ही परिधान में सिर पर कलश रखकर जीण माता के जयकारे लगाते चल रही थीं और अन्य श्रद्धालु भजनों पर नाचते-गाते चल रहे थे। मार्ग में जगह-जगह कलशयात्रा का स्वागत किया गया। रविवार दोपहर 1 बजे से मंगलपाठ, भजनोत्सव रंगोत्सव डेरू महोत्सव शुरू होगा। इसमें देशभर से आए कलाकार भक्ति रस की गंगा बहाएंगे। इस मौके पर माता का भव्य शृंगार होगा और चुनरी महोत्सव सहित अन्य आयोजन होंगे।
mag_Deva hin_Deva